stanford-oval/wikipedia huggingface dataset:
קורן וולטרס
קריירה

הוא החל לדגמן עבור מותגי אופנה הכוללים בין היתר את טיליס ולי. הוא החל את קריירת המשחק שלו בפרסומות לסמסונג גלקסי. את הופעת הבכורה שלו בטלוויזיה הוא ערך בסרט הקומדיה "Growing Up and Down" בשנת 2014. קורן קיבל תפקידים נוספים בטלוויזיה, כולל תפקידו החוזר כג'קסון הצעיר בסדרה "Game of Silence" בשנת 2016. באותה שנה הופיע במהלך העונה השנייה בסדרת הטלוויזיה "העולם של ריילי". הוא הופיע בתפקידי אורח בסדרות טלוויזיה רבות בהן "Too Close to Home" בשנת 2016, "אלכסה וקייטי" בשנת 2018, ובקומדיית המצבים "ללא מילים".
הופעתו השנייה בסרט הייתה בסרט הדרמה "נשות המאה ה-20" בשנת 2016, בכיכובן של אנט בנינג, אל פנינג וגרטה גרוויג. לאחר מכן הוא הופיע בסרט המדע הבדיוני "Playing Dead", סרט טלוויזיה בשנת 2018.
בשנת 2018, קיבל את הפריצה שלו שגילם את ג'ייסון טוד, רובין השני, בסדרת גיבורי העל "הטיטאנים" בשירות הסטרימינג HBO Max. היה לו תפקיד חוזר לאורך העונה הראשונה. בעונה השנייה בשנת 2019 תפקידו הפך לראשי בסדרה.
בשנת 2019 הוא שיחק בסרט האימה "Do not Reply".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | נשות המאה ה-20 (אנ') | מאט |  |
| 2019 | Do Not Reply | דילן |  |
| TBA | Out Come the Wolves |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | הבחורה החדשה | ג'ייק אייפקס הצעיר | פרק: "Oregon" |
| 2016 | Game Of Silence | ג'קסון ברוקס הצעיר | 5 פרקים |
| 2016 | העולם של ריילי | אוון | 2 פרקים |
| 2016–2017 | Too Close to Home | מאק | 8 פרקים |
| 2018 | ללא מילים | קסנדר | פרק: "NE-- NEW Y-- YEAR'S E-- EVE" |
| 2018 | אלכסה וקייטי | גבריאל | פרק: "Winter Luau" |
| 2018 | הסופשבוע הגרוע הטוב ביותר אי פעם (אנ') | פאצ'ס | 2 פרקים |
| 2018–2023 | טיטאנים | ג'ייסון טוד (אנ')/ רובין / הברדס האדום | תפקיד חוזר (עונות 1) תפקיד ראשי (עונות 2–3) תפקיד אורח (עונה 4); 26 פרקים |
| 2019 | אחותי בהפרעה (אנ') | קייל | פרק: "Pregnancy Pause" |
הערות שוליים

↑  McCabe, Joe (21 בנובמבר 2018). "Titans: Curran Walters Brings a New Robin to Life". DC Comics. אורכב מ-המקור ב-25 בדצמבר 2018. נבדק ב-24 בדצמבר 2018. {{cite web}}:  (עזרה)
↑  "Jackson, Shawn and Gil Return to Quitman in New Episode of "Game of Silence" – Exclusive Q&A With Young Cast". Celeb Secrets. 5 במאי 2016. אורכב מ-המקור ב-21 בדצמבר 2018. נבדק ב-24 בדצמבר 2018. {{cite web}}:  (עזרה)
↑  Rorke, Robert (12 באפריל 2016). "Childhood friends seek revenge in compelling 'Game of Silence'". New York Post. אורכב מ-המקור ב-25 בדצמבר 2018. נבדק ב-24 בדצמבר 2018. {{cite news}}:  (עזרה)
↑  Pena, Jessica (19 בדצמבר 2017). "Too Close to Home: Cancelled by TLC; No Season Three". TV Series Finale. נבדק ב-24 בדצמבר 2018. {{cite web}}:  (עזרה)
↑  Ridlehoover, John (16 בנובמבר 2019). "Titans: Curran Walters Celebrates Season 3 with BTS Robin Photo". Comic Book Resources. נבדק ב-16 בנובמבר 2019. {{cite web}}:  (עזרה)
↑  "20th Century Women - Cast and Crew". Fandango. אורכב מ-המקור ב-21 בדצמבר 2018. נבדק ב-24 בדצמבר 2018. {{cite web}}:  (עזרה)
↑  Petski, Denise (19 במרץ 2018). "Mike O'Gorman Joins Fox's Erin Foster Comedy Pilot; CW's 'Playing Dead' Casts Curran Walters". Deadline Hollywood. נבדק ב-24 בדצמבר 2018. {{cite news}}:  (עזרה)
↑  Schmidt, JK (16 בנובמבר 2018). "'Titans' New Robin Actor Curran Walters Sheds Light on Jason Todd's Darkness". Comic Book. אורכב מ-המקור ב-19 בנובמבר 2018. נבדק ב-25 בדצמבר 2018. {{cite web}}:  (עזרה)
↑  Francisco, Eric (9 בדצמבר 2019). ""Crisis on Infinite Earths" Titans cameo makes TV streaming history". Inverse (באנגלית). אורכב מ-המקור ב-20 באפריל 2020. נבדק ב-2020-06-18. {{cite web}}:  (עזרה)
↑  N'Duka, Amanda (19 במרץ 2018). "Glynn Turman, Stephanie Turner To Topline 'Justine'; Jackson Rathbone, Kerri Medders Cast In 'Do Not Reply'". Deadline. אורכב מ-המקור ב-25 בדצמבר 2018. נבדק ב-24 בדצמבר 2018. {{cite web}}:  (עזרה)
| --- | --- |
בקרת זהויות :  LCCN: no2019102434  VIAF: 3013156374130007710008   WorldCat (עם VIAF): 3013156374130007710008
רוזנות העיר נירנברג

שלט אצולה של בית הוהנצולרן בויטראז' בחלון טירת הוהנצולרן
טירת נירנברג
טירת הרוזן
טירת קאדולצבורג (מ-1260 מושבו של הרוזן)
רוזנות העיר נירנברג (בגרמנית: Burggrafschaft Nürnberg) הייתה מדינה של האימפריה הרומית הקדושה מתחילת המאה ה-12 עד שלהי המאה ה-15. בתחילה שלטו הרוזנים על העיר נירנברג, אולם לאחר כ-200 שנה איבדו הרוזנים את שליטתם בעיר, והיא הפכה לעצמאית בשנת 1219. בסופו של דבר, חולקה הרוזנות לברנדנבורג-אנסבך וברנדנבורג-ביירוית.
היסטוריה

נירנברג נוסדה כנראה בסביבות המאה ה-11, והאזכור הראשון של העיר הוא מ-1050, על מיקום הטירה הקיסרית בין פרנקיה המזרחית לבין המרקיזות הבווארית של נורדגאו. בין השנים 1050–1571, העיר התרחבה באופן דרמטי בשל מיקומה החשוב על נתיבי הסחר. קונרד השלישי, מלך גרמניה הקים את הפרקלאב הראשון שניהל את בתי המשפט מסביב לשטחים הקיסריים. הרוזנים הראשונים היו מבית ראבס האוסטרי, אולם לאחר שהוא נכחד בסביבות 1190, עברה הרוזנות לבית הוהנצולרן. אולם, מסוף המאה ה-12 עד תקופת האינטרגנום (1254-73), כוחם של רוזני העיר פחת ככל שקיסרי בית הוהנשטאופן העבירו לידי האצולה העירונית את הסמכויות האזרחיות, שכללו את הנהלת העיר, ובתי המשפט לידי ראש העיר הקיסרי. רוזן העיר ניהל את האדמות שמסביב נירנברג, הטיל מיסים והיווה את בית המשפט הגבוה ביותר בעניינים הנוגעים לציד וחקלאות. בנוסף, הוא גם היה המגן הממונה של המוסדות הכנסייתיים השונים, הכנסיות והמנזרים, ואפילו של הבישוף של במברג. זכויות היתר של רוזן העיר הועברו לעיר במהלך המאה ה-14 ותחילת המאה ה-15. היחסים המתוחים בין אצולת העיר לרוזן התפרצו לבסוף לאיבה גלויה, שהשפיעה רבות על ההיסטוריה של העיר.
נירנברג מכונה לעיתים קרובות כעיר הבירה הלא רשמית של האימפריה הרומית הקדושה, בעיקר בגלל הדיאטות הקיסריות (Reichstage), אשר התקיימו בטירת נירנברג. הדרישה הגוברת של בית המלוכה והחשיבות ההולכת וגוברת של העיר משכה את הסחר והמסחר לנירנברג, הנתמכת על ידי קיסרי הוהנשטאופן. פרידריך השני, קיסר האימפריה הרומית הקדושה העניק את Großen Freiheitsbrief, הכולל את זכויות העיר הקיסרית המיידיות (Reichsfreiheit), את הזכות להטבעת מטבעות ומדיניות מכס עצמאית, והסירה את העיר כמעט לחלוטין משליטת רוזני העיר. עד מהרה הפכה נירנברג, יחד עם אאוגסבורג, למרכז מסחר על המסלול בין איטליה לצפון אירופה.
שליטי נירנברג > בית ראבס

גוטפריד השני מראבס (1105–1137)
קונרד הראשון מראבס (1137–1143)
גוטפריד השלישי מראבס (1143–1160)
קונרד השני מראבס (1160—1191)
שליטי נירנברג > בית הוהנצולרן

פרידריך הראשון (1192–1204).
פרידריך השני (1204–1218).
קונרד הראשון (1218–1261).
פרידריך השלישי (1262–1297)
יוהאן הראשון (1297–1300).
פרידריך הרביעי (1297–1332).
יוהאן השני (1332–1357)
פרידריך החמישי (1357–1397)
יוהאן השלישי (1397–1420).
פרידריך השישי (1398–1427).
הערות שוליים

↑  (בגרמנית) Nürnberg, Reichsstadt: Politische und soziale Entwicklung (Political and Social Development of the Imperial City of Nuremberg), Historisches Lexikon Bayerns
↑  תבנית:Cite Catholic Encyclopedia
| --- | --- |
בקרת זהויות :  GND: 4042743-2  VIAF: 247631107   WorldCat (עם VIAF): 247631107
טייריס גיבסון

| --- | --- |

 לידה:  30 בדצמבר 1978 (בן 46) לוס אנג'לס, ארצות הברית 
 שם לידה:  Tyrese Darnell Gibson 
 שם במה:  Tyrese Gibson 
 מוקד פעילות:  ארצות הברית 
 תקופת הפעילות:  מ-1994 
 מקום לימודים:  אוניברסיטה חקלאית ומכנית פלורידה, תיכון לוק 
 סוגה:  רית'ם אנד בלוז, מוזיקת היפ הופ 
 שפה מועדפת:  אנגלית 
 חברת תקליטים:  ג'יי רקורדס, RCA רקורדס 
 מספר צאצאים:  2 
 www.tyrese.com
 פרופיל ב-IMDb
 
טייריס דארנל גיבסון (באנגלית: Tyrese Darnell Gibson; נולד ב-30 בדצמבר 1978), מוכר בתחום המוזיקה בשמות הבמה טייריס (Tyrese) ו"Black TY", הוא זמר רית'ם אנד בלוז, ראפר, פזמונאי, דוגמן ושחקן קולנוע אמריקאי, זוכה פרס המוזיקה האמריקאית ומועמד שישה פרסי גראמי. גיבסון הוציא 6 אלבומים, מהם אחד זכה למעמד אלבום פלטינה. כשחקן קולנוע התפרסם גיבסון בשישה סרטים מסדרת סרטי "מהיר ועצבני" ובטרילוגיית "סרטי רובוטריקים".
ביוגרפיה

גיבסון נולד בלוס אנג'לס שבקליפורניה למשפחה נוצרית אפרו-אמריקאית, וגדל ביחד עם שלושת אחיו הגדולים בשכונת ווטס על ידי אמו פריסילה מאריי גיבסון (לבית דרהאם), לאחר שאביו טיירון גיבסון עזב את הבית כאשר טייריס היה בן 5.
כנער זכה בתחרות כישרונות ונחשף בפרסומות של קוקה-קולה.
בגיל 17 החל לדגמן עבור מעצב האופנה טומי הילפיגר.
למד באוניברסיטת פלורידה A&M.
קריירת מוזיקה

בתחילת דרכו הופיע גיבסון תחת שם הבמה "Black TY" עם הרכב היפ הופ מחתרתי.
הסגנון המוזיקלי בו התפרסם היה רית'ם אנד בלוז ותחת חסות חברת התקליטים "תקליטי RCA" הוציא בשנת 1998 את אלבום הבכורה שלו "Tyrese", שזכה להצלחה ולמעמד אלבום פלטינה.
את אלבומו השני "2000 Watts" שהוציא בשנת 2001 הקדיש גיבסון לילידי שכונת ווטס שבלוס אנג'לס, בה גדל.
באלבומו השלישי "I Wanna Go There" ביצע גיבסון את השיר "How You Gonna Act Like That" עליו הועמד לפרס גראמי, השיר הוא מהמוערכים והמפורסמים ביותר בקריירה שלו.
בשנת 2006 חזר גיבסון לסגנון עליו גדל, ראפ באלבום הכפול " Alter Ego". האלבום לו היו שותפים ליל ג'ון וסנופ דוג יצא כאלבום ראפ בשם "Black TY" וכאלבום R&B בשם "Tyrese".
קריירת משחק

גיבסון הופיע לראשונה כשחקן קולנוע לצידו של סנופ דוג בדרמת הפשע "בייבי בוי" בתור המובטל הצעיר ג'ודי סומרס. גיבסון השתתף גם בפסקול ושר את שיר הפתיחה של הסרט.
ב-2003 שיחק בסרט "מהיר ועצבני 2" בתור רומן פירס, חבר ילדות של הבלש בריאן אוקונר (פול ווקר) ושותפו למשלוחי הכסף במיאמי.
התפרסם בנוסף בסרט האקשן "ארבעה אחים" בתור אנג'ל מרסר היוצא ביחד עם שלושת אחיו למסע נקמה על מות אמם המאמצת, במותחן האסונות "טיסת הפניקס" בתור איי ג'יי עוזרו של הטייס פרנק טאונס (דניס קווייד) ובדרמה "אנאפוליס" בתור הקצין קול מפקדו של ג'ק הארד (ג'יימס פרנקו) באקדמיית הצי האמריקאי. בשנת 2006 שיחק בסרט האקשן "מהמותן למטה", שם גילם עבריין שנאלץ לחזור לעולם הפשע לטובת בנו היחיד.
בשנת 2007 שיחק בסרט הפעולה הבדיוני המצליח של מייקל ביי  רובוטריקים וגילם את חייל הקומנדו רוברט אפס, סגנו של מפקד הסיירים ויליאם לנוקס (ג'וש דוהאמל).
את התפקיד גילם גיבסון גם בשני סרטי ההמשך הרווחיים שיצאו בעקבותיו "רובוטריקים 2: הנקמה" ו"רובוטריקים 3: אפלת הירח".
ב-2008 שיחק בסרט המרוצים "מרוץ המוות" בתפקיד נהג המרוצים ג'וזף מייסון ובשנת 2010 השתתף בסרט האימה "לגיון המלאכים" בתור האב החד הורי קייל ויליאמס, ואף השתתף בווידאו-קליפ לשיר של ליידי גאגא וביונסה "Telephone".
בשנת 2011 גילם גיבסון בפעם השנייה את רומן פירס בשובר הקופות "מהיר ועצבני 5" והוסיף לעלילה גוון קומי ביחד עם חברו המכונאי טאג' (לודאקריס).
חיים אישיים

גיבסון היה נשוי בין 2007 ל-2009 לנורמה מיטשל, ישראלית לשעבר, ואף יש להם ילדה אחת שנולדה ב-2007.
ב-14 בפברואר 2017 נישא גיבסון לסמנת'ה לי. בתם הראשונה נולדה ב-1 באוקטובר 2018. בדצמבר 2020 הודיעו גיבסון ולי כי הם בהליכי גירושין.
דיסקוגרפיה > אלבומי אולפן

1998 - Tyrese ‏
2001 - 2000 Watts ‏
2002 - I Wanna Go There ‏
2006 - Alter Ego ‏
2011 - Open Invitation
2015 - Black Rose
TBA ‏- Identity Theft
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | בייבי בוי | ג'וזף "ג'ודי" סאמרס |  |
| 2003 | מהיר ועצבני 2 | רומן פירס |  |
| 2004 | טיסת הפניקס | איי.ג'יי |  |
| 2005 | ארבעה אחים | אנג'ל מרסר |  |
| 2006 | אנאפוליס | מאט קול |  |
| 2006 | מהמותן למטה | אוטיס |  |
| 2007 | רובוטריקים | רוברט אפס |  |
| 2007 | שלל | אדל בולדווין |  |
| 2008 | מרוץ המוות | ג'וזף "משין גאן ג'ו" מייסון |  |
| 2009 | רובוטריקים 2: הנקמה | רוברט אפס |  |
| 2010 | לגיון המלאכים | קייל ויליאמס |  |
| 2011 | רובוטריקים 3: אפלת הירח | רוברט אפס |  |
| 2011 | מהיר ועצבני 5 | רומן פירס |  |
| 2012 | Eldorado | דייוויד |  |
| 2013 | מהיר ועצבני 6 | רומן פירס |  |
| 2013 | Black Nativity | טייסון |  |
| 2015 | מהיר ועצבני 7 | רומן פירס |  |
| 2015 | Hollywood Adventures | עצמו |  |
| 2016 | שחק אותה שוטר | מייפילד |  |
| 2017 | מהיר ועצבני 8 | רומן פירס |  |
| 2019 | שחור וכחול | מילו "מאוס" ג'קסון |  |
| 2020 | להציל את חג המולד 2 | בוב בוקר |  |
| 2021 | מהיר ועצבני 9 | רומן פירס |  |
| 2021 | חטוף בלתי צפוי (אנ') | קייל סנודן | גם מפיק |
| 2021 | סכנה מיידית (אנ') | שריף מק'וי |  |
| 2022 | מורביוס | סיימון סטראוד |  |
| 2023 | מהיר ועצבני 10 | רומן פירס |  |
| 2023 | Bunker | טיי |  |
| 2023 | Helen's Dead | הנרי |  |
| 2023 | The Collective | הוגו |  |
| 2023 | Squealer | פול |  |
| 2024 | Fluxx | קלווין קמפבל |  |
| 2024 | 1992 (אנ') | מרסר |  |
| 2024 | Bloodline Killer | הבלש סייפרס |  |
| TBA | The System | טרי סאבאג' |  |
| TBA | Desert Eagle |  |  |
| TBA | Come Out Fighting |  |  |
| TBA | Bad Hombres |  |  |
| TBA | Bosco | טוטי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | הכדור חוזר לקופר | דארל | פרק: "Talent Show" |
| 1997 | מרטין | דנטה | פרק: "Goin' for Mine" |
| 1998 | תאומות | עצמו | פרק: "The Domino Effect" |
| 1998 | The Parent 'Hood | קופר | פרק: "Hood Sweet' Hood: Part 1" |
| 2000 | מואישה | טרוי | פרק: "The Player" |
| 2000 | Love Song | סקיפ | סרט טלוויזיה של MTV |
| 2016 | אבא אמריקאי | עצמו | דיבוב; פרק: "The Devil Wears a Lapel Pin" |
| 2017 | סטאר | הכומר בובי האריס | 6 פרקים |
שבע האחיות (רכס הרים)

| --- | --- |

 מידע כללי
 על שם:  אחות 
 גובה:  1,072 מ' 
 מדינה:  נורווגיה 
 מיקום:  מחוז נורדלנד, נורווגיה
 רכס הרים:  הרי סקנדינביה 
 קואורדינטות:  65°57′N 12°34′E﻿ / ﻿65.95°N 12.57°E﻿ / 65.95; 12.57
  (למפת נורווגיה מוגדלת) אוסלו ברגן טרומסה טרונדהיים קריסטיאנסנד נרוויק שוודיה פינלנד אסטוניה רוסיהשבע האחיות(למפת נורווגיה רגילה) אוסלו ברגן טרומסה טרונדהיים קריסטיאנסנד נרוויק שוודיה פינלנד אסטוניה רוס.שבע האחיות(למפת נורדלנד רגילה) בודהשבע האחיות(למפת נורדלנד מוגדלת) בודהשבע האחיות
 
שבע האחיות בחורף
שבע האחיות (בנורווגית: De syv søstre) הוא רכס הרים באי אלסטן אשר במחוז נורדלנד שבנורווגיה.
רכס ההרים מורכב משבע פסגות ההמוקמות לאורך החצי הדרום מזרחי של האי. שבעת הפסגות הן:
בוטנקרונה, בגובה 1,072 מטרים.
גריפוטן, בגובה 1,019 מטרים.
שרינגן, בגובה 1,037 מטרים.
טווילינגנה ("התאומים"), גובה הפסגה הגבוהה יותר הוא 980 מטרים וגובה הפסגה הנמוכה יותר הוא 945 מטרים.
קווסטינדן, בגובה של 1,010 מטרים.
ברייטינדן, בגובה של 910 מטרים.
רכס ההרים פופולרי במיוחד בקרב מטיילים ומהפסגות נשקף נוף של האזור שמסביב.
ניתן לעלות על כל אחת מהפסגות באמצעות שבילים מסומנים, ועל כל פסגה ישנה מחברת בה המבקרים יכולים לכתוב את שמם. לאחר ביקור בכל הפסגות ניתן לפנות לעמותת התיירים המקומית שתנפיק תעודה כעדות להישג זה.
ניתן גם לצפות ברכס ההרים במהלך שיט בספינות הורטיגרוטן אשר חולפות על פני הרכס.
ראו גם

שראג
צוק כס המטיף
הערות שוליים

↑  "De Syv Søstre - The Seven Sisters". נבדק ב-4 אוג' 2010. {{cite web}}:  (עזרה)
↑  "The Seven Sisters (De Sju Søstre)". נבדק ב-4 אוג' 2010. {{cite web}}:  (עזרה)
↑  De_syv_søstre terms Information Meaning and Synonyms knowledge explained, what is more, web.archive.org, ‏2012-02-26
קרבות טריכאי

קרבות טַרִיכֶאַי היו קרבות שנערכו במהלך המרד הגדול ליד ובתוך העיר טריכאי שבגליל התחתון, בין הצבא הרומאי בפיקודם של אספסיאנוס וטיטוס ליהודים מורדים מהגליל.
הלחימה החלה בחודש אב, ג'תתכ"ז, 67 לספירה, כאשר לוחמים יהודים תקפו את הרומאים בשעה שבנו את המחנה שלהם. היהודים נסוגו במהירות, אולם בינתיים התכוננו המוני יהודים לקרב כנגד הרומאים מחוץ לחומותיה של טריכאי.
בראש 600 פרשים נשלח טיטוס לנהל קרב כנגד יהודי טריכאי, אולם בראותו את המוני היהודים שנערכו כנגדו, ביקש תגבורות נוספות שהביאו את סך חייליו למספר של 3,000, מתוכם אלף פרשים. בקרב שהתנהל מחוץ לחומות נחלו היהודים תבוסה מוחצת, ואילו הנותרים הצליחו להימלט אל מעבר לחומות העיר.
בנצלו מחלוקת פנימית שהתנהלה בעיר, האם להיכנע לרומאים או לא, התקיף טיטוס את העיר מצידה המערבי, ששכן על הכנרת ולא היה מוגן בחומות. בפחד שיצרה תעוזתו של טיטוס, נוצרה מהומה רבתי, שבמהלכה הצליחו חלק מהמורדים להימלט על סירות לכנרת, ואילו טיטוס כבש את העיר כולה.
בקרב בים הכנרת שניהלו הצדדים למחרת, חיסלו הרומאים את רוב היהודים המורדים ששרדו את ההתקפה הקודמת על טריכאי.
רקע

זמן קצר אחרי שפרץ המרד הגדול באב, ג'תתכ"ו (66 לספירה), הרכיב קסטיוס גאלוס צבא על מנת להביס את המורדים, אך למרות ניצחונות בגליל ובמישור החוף, נסוג תוך אבדות רבות לפני שכבש את ירושלים והכניע את המרד. בעוד שהמתונים השתלטו על ממשלת המרד והחלו בהכנות לקראת בוא צבא רומאי חדש, עשה אספסיאנוס את דרכו לעכו, שם חבר עם החילות שהביא עמו בנו, טיטוס, שמנו בסך הכל 60,000 לוחמים, כולל חילות עזר מקומיים.
לאחר המתנה ממושכת בחורף, החליט לבסוף אספסיאנוס להתקיף קודם את הגליל. מפקד המרד בגליל היה יוסף בן מתתיהו, מינוי של ממשלת המרד המתונה, וקודם שבא הצבא הרומאי, דאג לחיזוק הביצורים הקיימים והקמת חדשים ב-9 ערים בגליל התחתון, ביניהן טריכאי, השוכנת לחוף הכנרת.
בתחילה קיווה אספסיאנוס שכשיראו היהודים את עוצמת צבאו, יכנעו במהרה, אך כאשר זה לא קרה, פנה לפשיטות על חלק מכפרי הגליל. משלא הועילו לו נסיונותיו להביא לכניעת היהודים בדרכים עקיפות, פנה להתקפה ישירה. בתחילה פנה ליודפת, וכבש אותה לאחר מצור בן 6 שבועות, בתקווה שלאחר נפילת החזקה שבערי הגליל, יכנעו שאר ערי הגליל. אז, בתחילת חודש תמוז, החליט אספסיאנוס על בניית מחנות חורף לצבא הרומאי בקיסריה ובסקיתופוליס, אולם חזר לגליל בעקבות הזמנתו של אגריפס השני לביקור בארצו. במהלך ביקורו של אספסיאנוס בגליל, נודע לו שטבריה עומדת למרוד, וטריכאי כבר הכריזה על מרד.
הוא כינס במהרה את שלושת לגיונותיו, ועלה קודם לטבריה. מכיוון שרוב תושבי טבריה לא רצו במלחמה, הציע להם אספסיאנוס הסכם שלום, שהללו מיהרו לקבלו. תוך שהקנאים ששהו בטבריה ברחו לעבר טריכאי, נכנס הצבא הרומאי לטבריה, אולם אספסיאנוס הורה לחייליו שלא לבזוז ולא להרוס את החומות.
מייד אחר כך, בחודש אב, המשיך אספסיאנוס לעבר טריכאי, שבה התכנסו פליטים רבים מהגליל שתמכו במרד כנגד הרומאים, והקים את מחנהו באמצע הדרך בינה לטבריה.
ביצורה של טריכאי

טריכאי שכנה על חופה המערבי של הכנרת, למרגלות הר. קודם המרד ביצרה יוסף בן מתתיהו משלושת צידיה לחלוטין, בהשאירו רק את צידה המזרחי הפתוח לכנרת כשהוא אינו מבוצר. ביצורים אלו היו חלשים מביצוריה של טבריה.
את צידה המזרחי של העיר, הפתוח לים הכנרת, תכננו היהודים לנצל אם יפסידו בקרב על הקרקע. לשם כך הכינו תושבי טריכאי ספינות רבות על מנת שיוכלו להימלט אל הכנרת, ושם להמשיך בקרב ימי.
פרוץ הקרב

בזמן שהקימו הרומאים את המחנה, תקפו אותם מורדים יהודים שבאו מטריכאי דרך הכנרת, אולם למרות שבהסתערות הראשונה הצליחו להבריח את בוני המחנה ואף להרוס חלק ממה שבנו, נסוגו במהירות כאשר החלו הרומאים להיערך במערך הלוחמה שלהם. עד מהרה סגרו עליהם הרומאים, והמורדים נאלצו לעלות על ספינותיהם. לוחמים אלו לא חזרו חזרה לטריכאי, אלא הטילו עוגן כאשר היו בטווח ירי אל הרומאים, והמשיכו לנהל משם קרב נגד הרומאים שנלחמו ביבשה.
בינתיים, קיבל אספסיאנוס מידע שהיהודים נערכים לקרב בהמוניהם מחוץ לחומותיה של טריכאי, ובתגובה לכך, שלח לשם את בנו טיטוס, בראש 600 פרשים מובחרים.
בתחילה, כאשר הגיע טיטוס אל מחוץ לחומות טריכאי ונוכח לראות שמספרם של היהודים שניצבו מולו היה רב, שלח חזרה לאביו בקשה לקבל תגבורות, אולם בינתיים בראותו שחלק מהחיילים להוטים לפתוח בקרב לפני שתגיע התגבורת, החליט להתקיף את היהודים לבדו. אולם קודם שעשה זאת, על מנת להלהיב את כל חייליו לצאת לקרב, פתח בנאום לעידוד המורל שלהם, נאום ארוך שבו השווה את חיילי רומא המאומנים למורדים היהודים הדלים בציוד ובטקטיקות.
עד שסיים טיטוס את נאום העידוד, כבר הגיעו תגבורות של 2,000 קשתים ו-400 פרשים, דבר אותו לא קיבלו חייליו של טיטוס, אשר רצו לקחת בלעדיות על הניצחון הצפוי, בשמחה יתירה.
בתחילה, נשלחו הקשתים אל הגבעה למול העיר, תפסו בה עמדות והחלו לגרש בחיציהם את המגינים שעל החומה. לאחר מכן, יצאו הפרשים בראשות טיטוס להתקפה ישירה על הלוחמים שמחוץ לחומות.
הקרב וכיבוש העיר

היהודים הצליחו להדוף את ההתקפה הרומאית למשך זמן לא רב, אולם בסופו של דבר, לא יכלו לעמוד כנגד התנופה האדירה של הפרשים, ונשברו. רבים נרמסו תחת פרסות הסוסים, ורבים נוספים נהרגו בידי הפרשים. טיטוס, שרצה לסיים את הקרב מחוץ לחומות, הקדים את ראשוני הבורחים מן הקרב, ויחד עם חיילים רומאים נוספים, יצר חיץ בין חומות העיר ליהודים, על מנת שאלו האחרונים לא יוכלו להימלט אליה, אולם למרות ניסיונו של טיטוס, הצליחו לבסוף היהודים, בנצלם את גודלם המספרי, להבקיע דרך ולהיכנס לתוך העיר.
לאחר התבוסה המוחצת שנחלו היהודים מחוץ לחומות טריכאי, התעוררה בתוך העיר מחלוקת עזה. תושביה של טריכאי שמלכתחילה לא תמכו במרד, התנגדו כעת, למראה תבוסתם של המורדים, להמשך המרד, ואילו תומכי המרד שהיו רבים מאוד, אולם לא היו תושביה של טריכאי, דרשו בתוקף את המשך ההתנגדות. המחלוקת, שכמעט הגיע לכדי שפיכות דמים, התנהלה בצעקות, וטיטוס שהאזין לה היטב, ראה בה שעת כושר לפריצה אל העיר.
באומץ בלתי רגיל, החליט טיטוס לתקוף את העיר מצידה המזרחי, דרך הכנרת, בה הייתה העיר חשופה מחומות. הוא ירד מסוסו, והוביל את חייליו לתוך הכנרת, והתקרב לעיר. שומרי החומות נדהמו למראה תעוזתו של טיטוס, ולא התקיפו אותו, ובעיר החלה מנוסה רבתי לעבר הכנרת, על מנת להספיק לצאת מן העיר קודם שייכנסו אליה חייליו של טיטוס.
קבוצות רבות הצליחו להימלט מן העיר על ספינות לכנרת, אולם רבים אחרים לא הספיקו, ונהרגו בידי חייליו של טיטוס תוך ניסיונות נואשים להימלט לכנרת. הטבח עצום לא הבדיל בין הזרים המורדים שנהרגו תוך ניסיון להשיב מלחמה לתושבי טריכאי שהתנגדו למרד, ונהרגו ללא שניסו להילחם כלל, ובסופו, תפס טיטוס את השליטה בעיר, ושלח לאביו אספסיאנוס הודעה על ניצחונו.
כאשר ראו היהודים שהספיקו להימלט לכנרת שהעיר נכבשה לחלוטין, העמיקו ללב הכנרת, מנסים להתרחק כמה שיותר מהרומאים.
לאחר ששמע אספסיאנוס על ניצחונו של בנו, בא במהירות עם שאר הצבא לטריכאי, והטיל עליה סגר מוחלט, על מנת שיוכל לערוך בה טיהור מוחלט בין התומכים במרד לאלו שהתנגדו למרד. ביום שלמחרת, ציווה אספסיאנוס על בניית כלי שיט על מנת שיוכלו החיילים לצאת ולרדוף אחר היהודים שהספיקו להימלט לכנרת קודם כיבוש העיר.
הקרב הימי

לאחר שהוכנו סירות בכמות מספקת, יצא אספסיאנוס עם חייליו אחר היהודים שנמלטו בכנרת.
כלי השיט של היהודים היו קטנים וחלשים משל הרומאים, ומבנה הטסטודו הרומאי האחיד על סירות הצבא הרומאי לא נתן להם הזדמנויות ממשיות לתקוף אותם. היהודים ניסו להשליך אבנים על החיילים הרומאים, אך אלה לא הזיקו להם כלל, ואילו כאשר נכנסו היהודים לטווח הירי של הרומאים, נהרגו בירי החצים הרומאי. רבים אחרים מתו על ידי חניתותיהם הארוכות של הרומאים, ואחרים נהרגו בהתקפה על סירותיהם.
כל היהודים שנמלטו לכנרת נהרגו בסופו של דבר בדרכים שונות, ואף אלו שהצליחו לעלות על החוף, נהרגו שם מיד בידי חיילים רומאים. יוסף בן מתתיהו תיאר זאת כך:
"וצבע היאור היה אדום מדם וכולו היה מלא חללים, כי לא נמלט איש. ובימים הבאים עלתה צחנה נוראה בכל הארץ מסביב, ואיום היה המראה לעיניים. כי החוף היה מלא שברי ספינות מנופצות וגם פגרי-אדם נפוחים, אשר נשחתו מלהט השמש ונרקבו והשחיתו את האוויר, עד אשר לא הייתה הצרה הזאת לאבל היהודים בלבד, כי-אם גם לזרא לרומאים."
לאחר הקרב

לאחר שהסתיים הכיבוש הבדילו הרומאים בין תושבי המקום שהתנגדו למרד, לזרים שקיבלו מחסה בטריכאי, ותמכו במרד. אספסיאנוס העניק חנינה לתושבי העיר, ולאחר אספה עם פיקוד הצבא, החליט לא להעניק חנינה לזרים.
מכיוון שלא רצה לעורר התקוממות אצל תושבי טריכאי עצמם, שבוודאי לא ישלימו עם מותם של כל הפליטים שקיבלו אצלם מחסה, החליט להרחיק את הריגתם של היהודים הזרים מעיניהם של אנשי טריכאי. אספסיאנוס הודיע ליהודים הזרים שהוא מעניק להם רשות ללכת, אך רק לטבריה. היהודים, שהאמינו לדבריו של אספסיאנוס, יצאו לדרך זו, והצבא הרומאי שהתפרס לאורך הדרך שמר שאף אחד לא יסטה מהדרך, וסגר את העיר טבריה לאחר שכל פליטי טריכאי הגיעו אליה.
אספסיאנוס ציווה להוליך את כולם לעבר האצטדיון, ושם הורה להרוג את הזקנים והחלשים, שמספרם עמד על 1,200. מבין הצעירים, בחר את 6,000 החזקים ביותר, ושלחם לנירון, ואת שאר האנשים, 30,400, מכר לעבדים, למעט תושבי ממלכתו של אגריפס השני, אותם העניק לאגריפס, שמכר אותם לעבדים אף הוא.
לקריאה נוספת > מקורות עתיקים

יוסף בן מתתיהו, תולדות מלחמת היהודים עם הרומאים, תרגום יעקב נפתלי שמחוני, הוצאת מסדה, 1968.
מלחמת היהודים, בתרגום יעקב נפתלי שמחוני באתר דעת
יוסף בן מתתיהו, תולדות מלחמת היהודים ברומאים, עריכה: ישראל שצמן; תרגום: ליזה אולמן; מבוא: יונתן פרייס, הוצאת כרמל, ירושלים 2009.
הערות שוליים

↑  מלחמת היהודים, ספר ב, פרק כ.
↑  תחום מלכותו העיקרי של אגריפס השני היה הגליל.
↑  מלחמת היהודים, ספר ג, פרק ט, סעיף ז.
↑  מלחמת היהודים, ספר ג, פרק ט, סעיף ח.
1 2  מלחמת היהודים, ספר ג, פרק י, סעיף א.
↑  מלחמת היהודים, ספר ג, פרק י, סעיף ב.
1 2  מלחמת היהודים, ספר ג, פרק י, סעיף ג.
↑  מלחמת היהודים, ספר ג, פרק י, סעיף ד.
↑  מלחמת היהודים, ספר ג, פרק י, סעיף ה.
↑  מלחמת היהודים, ספר ג, פרק י, סעיף ו.
↑  מלחמת היהודים, ספר ג, פרק י, ט.
↑  מלחמת היהודים, ספר ג, פרק י, סעיף י.
חנויות ובהן בריכות דגים שנחשפו באתר
קלמיקיה

חאנת ג'ונגריה, מדינתם של הקלמיקים, ב-1720, צבועה בירוק מתוך מפה שציירו האסירים השוודים, שנשבו על ידי פטר הגדול
רפובליקת קלמיקיה (ברוסית: Республика Калмыкия, קלמיקית: Хальмг Тангч; בתעתיק: חלמג טנגץ') היא רפובליקה בפדרציה הרוסית. בירת קלמיקיה היא אליסטה. הרפובליקה נמצאת במישורים שמצפון להרי קווקז, בין אגן הנהרות וולגה ודון. שטחה כ-74,600 קמ"ר, ואוכלוסייתה כ-266,770 איש (ינואר 2024). צפיפות האוכלוסין: 3.6 לקמ"ר. המרחק מצפון לדרום: 448 ק"מ וממזרח למערב: 423 ק"מ.
הקלמיקים(אנ') הנחשבים לעם היחיד באירופה שמאמין בבודהיזם, מהווים כ-62% מכלל אוכלוסיית רפובליקת קלמיקיה, כשהיתר הם בעיקר רוסים-נוצרים-אורתודוקסים.